CELEX: 32014R1202
Language: fi
Date: 2014-11-07 00:00:00
Title: Neuvoston täytäntöönpanoasetus (EU) N:o 1202/2014, annettu 7 päivänä marraskuuta 2014 , Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta

8.11.2014   
            
            
               FI
            
            
               Euroopan unionin virallinen lehti
            
            
               L 325/3
            
         NEUVOSTON TÄYTÄNTÖÖNPANOASETUS (EU) N:o 1202/2014,
   annettu 7 päivänä marraskuuta 2014,
   Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Iraniin kohdistuvista rajoittavista toimenpiteistä 23 päivänä maaliskuuta 2012 annetun neuvoston asetuksen (EU) N:o 267/2012 (1) ja erityisesti sen 46 artiklan 2 kohdan,
   sekä katsoo seuraavaa:
   
               (1)
            
            
               Neuvosto hyväksyi 23 päivänä maaliskuuta 2012 asetuksen (EU) N:o 267/2012.
            
         
               (2)
            
            
               Euroopan unionin yleinen tuomioistuin kumosi 3 päivänä heinäkuuta 2014 asioissa T-155/13, T-157/13 ja T-181/13 (2) antamillaan tuomioilla neuvoston päätöksen sisällyttää Babak Zanjani, Sorinet Commercial Trust Bankers ja Sharif University of Technology päätöksen asetuksen (EU) N:o 267/2012 liitteessä IX olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Babak Zanjani, Sorinet Commercial Trust Bankers ja Sharif University of Technology olisi uusin perustein merkittävä uudelleen luetteloon henkilöistä ja yhteisöistä, joihin kohdistetaan rajoittavia toimenpiteitä.
            
         
               (4)
            
            
               Neuvosto katsoo, että yhden yhteisön osalta olisi muutettava asetuksen (EU) N:o 267/2012 liitteessä IX olevaan luetteloon merkitsemisen perusteita.
            
         
               (5)
            
            
               Neljän yhteisön osalta olisi muutettava asetuksen (EU) N:o 267/2012 liitteessä IX olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, sisältyviä tunnistetietoja.
            
         
               (6)
            
            
               Asetus (EU) N:o 267/2012 olisi sen vuoksi muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 267/2012 liite IX tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2014.
      
         
            Neuvoston puolesta
         
         
            Puheenjohtaja
         
         P. C. PADOAN
      
   
   
      (1)  EUVL L 88, 24.3.2012, s. 1.
   
      (2)  Tuomio 3.7.2014 asiassa T-155/13 Zanjani v. neuvosto (ei vielä julkaistu oikeustapauskokoelmassa); tuomio 3.7.2014 asiassa T-157/13 Sorinet Commercial Trust Bankers Ltd v. neuvosto (ei vielä julkaistu oikeustapauskokoelmassa); tuomio 3.7.2014 asiassa T-181/13 Sharif University of Technology v. neuvosto (ei vielä julkaistu oikeustapauskokoelmassa).
   
      LIITE
      
                  I
               
               
                  Lisätään alla mainitut henkilö ja yhteisöt asetuksen (EU) N:o 267/2012 liitteen IX osassa I olevaan luetteloon.
                  I   Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt
                  A.   Henkilöt
                  
                  
                               
                           
                           
                              Nimi
                           
                           
                              Tunnistetiedot
                           
                           
                              Perustelu
                           
                           
                              Luetteloon merkitsemisen päivämäärä
                           
                        
                              45.
                           
                           
                              Babak Zanjani
                           
                           
                              Syntymäaika: 12. maaliskuuta 1971
                           
                           
                              Babak Zanjani on tukenut Iranin öljyministeriön toteuttamien raakaöljyyn liittyvien liiketoimien rahoitusta. Iranin öljyministeriö on EU:n nimeämä pakotekohde. Lisäksi hän on auttanut Iranin keskuspankkia ja Iranin kansallista öljy-yhtiötä (National Iranian Oil Company, NIOC), jotka ovat kummatkin EU:n nimeämiä pakotekohteita, kiertämään EU:n rajoittavia toimenpiteitä.
                              Hän on toiminut välittäjänä Iranin öljykaupoissa ja toteuttanut öljyyn liittyvien varojen siirtoja erityisesti Naftiran Intertrade Companyn (NICO) ja Hong Kong Intertraden kautta, jotka ovat Iranin hallituksen määräysvallassa ja jotka EU on myös nimennyt pakotekohteiksi.
                              Lisäksi hän on tarjonnut keskeisiä palveluja islamilaiselle vallankumouskaartille (IRGC) mahdollistamalla varojen siirtämisen Khatam al-Anbiyalle, joka on islamilaisen vallankumouskaartin omistama yhtiö, johon sovelletaan YK:n ja EU:n pakotteita.
                           
                           
                              8.11.2014
                           
                        B.   Yhteisöt
                  
                  
                               
                           
                           
                              Nimi
                           
                           
                              Tunnistetiedot
                           
                           
                              Perustelu
                           
                           
                              Luetteloon merkitsemisen päivämäärä
                           
                        
                              156.
                           
                           
                              Sorinet Commercial Trust Bankers Ltd. (SCT) (alias SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust)
                           
                           
                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Tehran branch: Reahi Aiiey, First of Karaj, Maksous Road 9, Tehran, Iran. SWIFT-codes: SCERIRTH KSH (Kish Island branch), SCTSAEA1 (Dubai branch), SCERIRTH (Tehran branch)
                              Kish Islandin konttorin vaihtoehtoinen osoite: Kish Banking Fin Activities Centre, No 42, 4th floor, VC25
                              Dubain konttorin vaihtoehtoiset osoitteet: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Puh. nrot: 09347695504 (Kish Island branch)
                              09347695504/97-143257022-99 (Dubai branch)
                              09347695504 (Tehran branch)
                              Sähköpostiosoitteet: info@sctbankers.com
                              zanjani@sctbankers.com
                           
                           
                              Sorinet Commercial Trust Bankers Ltd. on Babak Zanjanin määräysvallassa, joka on nimetty pakotekohteeksi, koska se antaa rahoitustukea Iranin hallitukselle mahdollistamalla öljymaksut sen puolesta.
                           
                           
                              8.11.2014
                           
                        
                              161.
                           
                           
                              Sharif University of Technology
                           
                           
                              Azadi Ave/Street, PO Box 11365-11155, Tehran, Iran, Puh: +98 21 66 161
                              Sähköposti: info@sharif.ir
                           
                           
                              Sharif University of Technologyllä (SUT) on useita yhteistyösopimuksia sellaisten Iranin hallitukseen liittyvien organisaatioiden kanssa, jotka YK ja/tai EU on nimennyt pakotekohteiksi ja jotka toimivat sotilaallisilla tai sotatarviketeollisuuden aloilla, erityisesti ballististen ohjusten tuotannon ja hankinnan aloilla. Näitä ovat: sopimus EU:n pakotekohteeksi nimeämän Aerospace Industries Organisationin kanssa muun muassa satelliittien tuotannosta; ”älyvene”-kilpailuja koskeva yhteistyö Iranin puolustusministeriön ja islamilaisen vallankumouskaartin (IRGC) kanssa; islamilaisen vallankumouskaartin ilmavoimien kanssa tehty laajempi sopimus, joka kattaa yliopiston suhteiden, organisaation ja strategisen yhteistyön kehittämisen ja lujittamisen.
                              SUT on osapuolena kuuden yliopiston sopimuksessa, jolla tuetaan Iranin hallitusta puolustukseen liittyvän tutkimuksen kautta; SUT järjestää miehittämättömien ilma-alusten suunnittelua koskevia maisteritason kursseja, joiden laatimiseen muun muassa tiedeministeriö on osallistunut. Kaiken kaikkiaan tämä osoittaa, että SUT tekee huomattavaa yhteistyötä Iranin hallituksen kanssa sotilaallisilla tai sotatarviketeollisuuden aloilla ja tukee siten Iranin hallitusta.
                           
                           
                              8.11.2014
                           
                        
            
                  II
               
               
                  Korvataan asetuksen (EU) N:o 267/2012 liitteen IX osassa I olevat, jäljempänä mainittuja yhteisöjä koskevat tiedot seuraavasti:
                  I   Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt
                  B.   Yhteisöt
                  
                  
                               
                           
                           
                              Nimi
                           
                           
                              Tunnistetiedot
                           
                           
                              Perustelu
                           
                           
                              Luetteloon merkitsemisen päivämäärä
                           
                        
                              8.
                           
                           
                              Sina Bank
                           
                           
                              
                                          No. 187, Avenue Motahhari Ave., Teheran, 1587998411, Iran
                                       
                                    
                                          Puh: +9821 88532434-7, +9821 88532434-6
                                       
                                    
                                          Sähköposti: infor@sinabank.ir
                                       
                                    
                                          www-sivut: http://www.sinabank.ir/
                                       
                                    
                           
                              Sina Bank on Iranin korkeimman hengellisen johtajan suorassa määräysvallassa olevan merkittävän, osittain julkisen yhteisön Mostazafan Foundationin määräysvallassa, joka omistaa 84 % sen osakkeista. Se tarjoaa rahoituspalveluja Mostazafan Foundationille sekä sen tytäryhtiöille ja konserniyhtiöille. Sina Bank antaa näin ollen Mostazafan Foundationin kautta rahoitustukea Iranin hallitukselle.
                           
                           
                              26.7.2010
                           
                        
                              27.
                           
                           
                              Power Plants' Equipment Manufacturing Company (Saakhte Tajhizate Niroogahi)
                           
                           
                              No. 10, Jahanara Alley, after Hemmat Bridge, Abbaspour St. (previously called Tavanir), Tehran, Post Code 1435733161, Iran
                           
                           
                              AEOI:n ja Novin Energyn alainen (molemmat nimetty pakotekohteiksi YK:n turvallisuusneuvoston päätöslauselmassa 1737). Osallistuu ydinreaktorien kehittämiseen.
                           
                           
                              26.7.2010
                           
                        
                              132.
                           
                           
                              Naftiran Intertrade Company (alias Naftiran Trade Company) (NICO)
                           
                           
                              
                                          a)
                                       
                                       
                                          
                                                      5th Floor, Petropars Building, No. 35 Farhang Boulevard, Snadat Abad Avenue, Tehran, Iran
                                                   
                                                
                                                      Puh: +98 21 22372486; +98 21 22374681; +98 21 22374678;
                                                   
                                                
                                                      Faksi: +98 21 22374678; +98 21 22372481
                                                   
                                                
                                                      Sähköposti: info@naftiran.com
                                                   
                                                
                                    
                                          b)
                                       
                                       
                                          Suite 17, Burlington House, St. Saviours Road, St. Helier, Jersey, UK
                                       
                                    
                           
                              National Iranian Oil Companyn (NIOC) tytäryhtiö (100 %).
                           
                           
                              16.10.2012
                           
                        
                              133.
                           
                           
                              Naftiran Intertrade Company Srl
                           
                           
                              
                                          Avenue de la Tour-Haldimand, 6, 1009 Pully, Switzerland
                                       
                                    
                                          Puh: +41 21 3106565
                                       
                                    
                                          Faksi: +41 21 3106566/67/72
                                       
                                    
                                          Sähköposti: nico.finance@naftiran.ch
                                       
                                    
                           
                              Naftiran Intertrade Company Ltd:n tytäryhtiö (100 %).
                           
                           
                              16.10.2012